Slovenska kronika, 25.7.2017


Naslov: Kdo te bo peljal nocoj domov?
Napoved za voditelja:

Člani Prostovoljnega gasilskega društva Veliki Kamen bodo tudi letos sodelovali pri organizaciji Koprivniške noči, ki bo letos že četrta in prvič tridnevna in bo potekala med 12. in 15. avgustom. Ker se zavedajo, da je predvsem poleti takšnih zabav širom po Sloveniji res obilo, so pripravili preventivno akcijo, ki so jo naslovili »Kdo te bo peljal nocoj domov?«. Z njo želijo spodbuditi obiskovalce prireditev, da se, še preden sedejo za volan in gredo na prireditev, vprašajo, kdo jih bo pripeljal varno nazaj domov. Zato bo letos na Koprivniški noči poleg reševalcev tudi taksi služba, gasilci pa bodo poskrbeli tudi za brezplačne prevoze ljudi, ki bodo na tem območju prenočevali.

H1: Gasilci PGD Veliki Kamen pripravili akcijo Kdo te bo peljal nocoj domov?

H2: Akciji so se pridružili še policisti, reševalci, taksisti…
H3: Na Koprivniški noči bodo gasilci poskrbeli za brezplačne prevoze

H4: Pripravili so video spot, akcija pa poteka tudi na spletnih omrežjih

T- Iz video spota: Kdo te bo peljal nocoj domov? /
»Če vas mi peljemo vas lahko stane 20 evrov. Če vas mi peljemo…« 
To je le del spota, s katerim so želeli gasilci iz Velikega Kamna opozoriti udeležence različnih zabav, da bi…  
T- SANDI LEKŠE /
X- snovalec akcije Kdo te bo peljal nocoj domov? /

»Razmislili o tem, še preden grejo domov, kdo jih bo peljal domov. To je naš osnovni namen te preventivne akcije, ki se zgleduje po zelo uspešni angleški kampanji Who will take you home tonight?«
Samo na območju PU Novo mesto se je od leta 2012 zgodilo 54 prometnih nesreč, v katerih je 59 ljudi umrlo.
T- PETER MOLAN /
X- komandir Policijske postaje Krško /

»Te nesreče so v 19 primerih povzročili vozniki pod vplivom alkohola. Vožnja pod vplivom alkohola pa verjetno tudi ni poceni? Ne, ni poceni, 1200 evrov, plus kazenske točke, odvzem vozniškega dovoljenja. Če gledamo posledice, ki jih lahko takšna vožnja prinese, je to še najmanj kar se lahko zgodi.«
Takšne nesreče poleg smrti povzročajo tudi veliko hudih poškodb in invalidnosti, zato so se akciji pridružili tudi reševalci.
T- SEBASTJAN KOMOČAR /
X- vodja projekta Rešimo življenja /

»Svetujemo, da ljudje pač kadar so vinjeni si uredijo prevoz, da nekdo trezen pride po njih. Sploh na mlade apeliram, al pa tud na starejše, ki bi mogl se še bolj zavedat, da si naročijo taksi službo, so tok odgovorni, da si najdejo prevoz.«
T- Iz Velikega Kamna GORAN ROVAN /

X- Snemalec in montažer Tomi Naglič /

Gasilci iz Velikega Kamna, ki bodo sredi avgusta organizirali Koprivniško noč, s to preventivno akcijo dokazujejo, da jim ne gre le za to, da na ta način zaslužijo kaj denarja za gasilsko opremo. Želijo ozaveščati in delovati predvsem vzgojno in upajo, da bi ta akcija kmalu prerasla v vseslovensko.
